Document ID: /roh_data/filtered/fineweb-2-filterrobots_roh.jsonl.gz/56325

Navadas ad Istanbul
- Gievgia, 31.12.2015, 15:05
La metropola tirca Istanbul ha da cumbatter cun navadas. Plirs tschients sgols dals dus eroports èn stritgads ed era las colliaziuns cun navetta tranter la part europeica ed asiatica da la citad èn il mument ord funcziun.
Las autoritads han appellà a la populaziun da restar a chasa e dad ir sin via sulet sch'igl è vairamain necessari. L'uffizi dal guvernatur ha avertì da ferms vents e grondas navadas enfin la fin da l'emna.
RR novitads 16:00